**Társadalmi felelősségvállalási program (CSR)**

A képzés a nők társadalmi elfogadottságának elősegítése a répcementi turizmusban projekt keretei között valósul meg.

*Projekt azonosítószáma: EFOP-1.2.9-17-2017-00038*

A 70/2020 (III. 27.) Kormányrendelet szerint lehetőség nyílik arra, hogy az eddigi kontaktórás képzéseket távoktatásként tartsuk meg, így jelentősen egyszerűbben történhet meg a tananyagok elsajátítása, illetve az adott bizonyítvány megszerzése.

A projekt keretében egy úgynevezett "adaptive learning" rendszer és online kommunikációs szoftver együttes alkalmazásával történik meg a képzés.

Az online, zárt távoktatási rendszer egy olyan informatikai megoldást nyújt, ami folyamatosan nyomon követi a diák fejlődését, illetve amíg egy leckét nem tanult meg a diák, nem engedi továbblépni. A képzés így biztosan mindenkinek a saját igényei és haladási üteme szerint folyik, nem szükséges alkalmazkodni a csoport többi tagjához. A saját ütemű haladás erősítése érdekében biztosítunk folyamatosan, online kommunikációs szoftveren keresztül tanári konzultációt, ami mintegy mentorálásként végigkíséri a tanulási folyamatot és mindenki a saját haladási ütemében tud a tanárral kommunikálni. A tanárok a beszélgetés közben látják azt, hogy hol tart a diák a tanulásban, miben erős, miben gyenge, így személyre szabott képzést tartanak minden diáknak.

A képzésen való részvételhez nem szükséges komoly informatikai felszerelés, elegendő egy mobiltelefon vagy alapszintű asztali számítógép/laptop, valamint Internet-hozzáférés.

A képzés célja, hogy a résztvevők megismerjék a szűkebb és tágabb környezetükben azokat a lehetőségeket, amelyekkel a társadalom felelős tagjaiként tehetnek valamit az élhetőbb lakóhelyükért, az egészségesebb környezetért.

A képzést azoknak a társadalom problémák iránt érzékeny és elhivatott személyeknek (elsősorban nőknek) ajánljuk, akik érdeklődnek a társadalmi és egyéni felelősségvállalás kérdései iránt.

A képzés során megszerezhető kompetenciák:

* A képzésben résztvevő tudatosabbá válik egy egészségesebb család, vásárlói megközelítés, egy egészségesebb városi környezet, vízkezelés, környezetbarát szemétlerakó, stb. vonatkozásában.
* A résztvevő lehetőséget és kitörési pontot találhat a CSR által érintett szakterületek megismerésén keresztül saját vállalkozás indítására, civil szerveződés megalakítására, önkéntes munkába való bekapcsolódásra.
* A résztvevő fejleszti kommunikációs készségeit a városban működő vállalkozások, önkormányzat, civil szervezetek, hatóságok kapcsolatrendszerében, hiszen az együttműködés alapján teremthető meg az élhető város, az egészségesebb környezet.

A képzésekkel párhuzamosan úgynevezett konzultációs lehetőséget biztosítunk, amikor egy tanárral beszélhetnek a diákok egy-egy tananyagról vagy tananyag-részről. Itt fontos az, hogy megfelelő Internet-kapcsolat legyen, mivel az akadozó hálózat megszakadó, nehezen érthető beszélgetéseket eredményezhet.

A képzés végén minden sikeresen teljesítő **tanúsítványt** kap, papír alapon.

**A programon való részvétel ingyenes, de előzetes regisztrációhoz kötött!**

A regisztrációhoz küldjön e-mailt a csakkozpont@buk.hu e-mail címre.

**A résztvevők bruttó 20. 000 Ft motivációs díjban részesülnek a sikeres képzést követően.**

A CsakPONT címe : 9737 Bük, Széchenyi u. 44.( Büki Közös Önkormányzati Hivatal)

A CsakPONT nyitvatartása: Hétfő: 8.00-12.00, 13.00-16.00

Szerda: 8.00-12.00, 13.00-17.00

Péntek: 8.00-13.00

**Kapcsolattartók: Borhy Renáta**

**Varga - Berényi Annamária**

**Telefon: 94/500-629**